แบงก์สั่งรับมือน้ำท่วมแนะใช้อิเล็กทรอนิกส์
แบงก์ขยาดน้ำท่วมสั่งสาขาเสี่ยงเตรียมพร้อม
12 ก.ย. 2555

แบงก์ขยาดน้ำท่วมสั่งสาขาเสี่ยงเตรียมพร้อม
นายประดิษฐ์ เลี่ยวศิริกุล รองกรรมการผู้จัดการใหญ่ ธุรกิจสาขา ธนาคารทหารไทย กล่าวว่า ธนาคารได้สั่งการไปยังสาขาในพื้นที่เสี่ยงภัยน้ำท่วมให้สรุปสถานการณ์รายงานเข้ามายังสำนักงานใหญ่ทุกวัน พร้อมทั้งกำชับให้สาขาที่อยู่ในทางน้ำผ่านเฝ้าระวังตลอดเวลาและจัดเก็บเอกสารและอุปกรณ์สำคัญเอาไว้ล่วงหน้า
ขณะนี้ได้ปิดให้บริการสาขา อ.เมือง จ.สุโขทัย เนื่องจากอยู่ในจุดที่กระแสน้ำมีความรุนแรงและระดับน้ำในสาขามีความสูงถึงบริเวณหน้าอก โดยได้โยกย้ายพนักงานทั้งหมดไปทำงานยังสาขาที่ใกล้ที่สุดแทน 
นางพรรณพร คงยิ่งยง ผู้ช่วยผู้จัดการใหญ่อาวุโส ธนาคารไทยพาณิชย์ กล่าวว่า ได้สั่งการให้สาขาที่อยู่ในจังหวัดพื้นที่เสี่ยงภัย เช่น จ.สุโขทัย พิจิตร นครสวรรค์ เตรียมพร้อมในการขนย้ายเอกสารเข้าสู่พื้นที่ปลอดภัย รวมทั้งจัดเตรียมเครื่องสูบน้ำเอาไว้ในกรณีฉุกเฉินและเชื่อว่าความเสียหายที่เกิดจะมีไม่มากเหมือนปีที่แล้ว
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย กล่าวว่า ธนาคารยังคงเปิดให้บริการทุกสาขาตามปกติ สำหรับในพื้นที่น้ำท่วมนั้นได้แจ้งลูกค้าว่าสามารถทำธุรกรรมการเงิน เช่น ชำระค่าบัตรเครดิต สินเชื่อ ผ่านช่องทางอิเล็กทรอนิกส์แทนได้ เพื่อจะได้ไม่เป็นหนี้มีปัญหาหลังน้ำลด 
ด้านธนาคารกรุงไทย ได้สั่งปิดสาขาศาลากลางจังหวัดสุโขทัย ไปแล้ว หลังจากน้ำได้เข้าท่วมภายในสาขาที่ระดับ 20 ซม. ธนาคารกรุงเทพ ได้สั่งให้ก่อกระสอบทราย